30. 7. 92 De Europæiske Fællesskabers Tidende Nr. L 215/69 RÅDETS FORORDNING (EØF) Nr. 2074/92 af 30. juni 1992 om en tillægsafgift på mælk og mejeriprodukter RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, særlig artikel 43, under henvisning til forslag fra Kommissionen (!),  under henvisning til udtalelse fra Europa-Parlamentet (?), og ud fra følgende betragtninger: Ved Rådets forordning (FØF) nr. 856/84 om ændring af forordning (EØF) nr. 804/68 om den fælles markedsordning for mælk og mejeriprodukter (?) er der fra den 2. april 1984 indført en ordning med en tillægsafgift i sektoren; formålet med ordningen, der blev indført for en periode på ni år med ophør den 31. marts 1993, er at mindske uligevægten mellem udbud og efterspørgsel for mælk og mejeriprodukter og at nedbringe det heraf følgende strukturoverskud; ordningen er fortsat nødvendig, hvis der skal opnås en bedre markedsli- gevægt; afgiftsordningen bør derfor videreføres for yderlige- re syv på hinanden følgende tolvmånedersperioder fra den 1. april 1993; for at udnytte den indvundne erfaring og for at forenkle ordningen og gøre den klarere, således at retssikkerheden for producenter og andre berørte sikres, har Kommissionen foreslået Rådet at fastlægge den videreførte ordnings grund- regler ved en selvstændig forordning, dog således at deres omfang og deres mangfoldighed af aspekter reduceres; selv om videreførelsen af ordningen i yderligere syv år formelt kan vedtages straks, anses det for hensigtsmæssigt senere, men inden den 31. december 1992, at vedtage forenklingen og kodifikationen af ordningen — UDSTEDT FØLGENDE FORORDNING: Artikel 1 For yderligere syv på hinanden følgende tolvmånedersperio- der, der begynder den 1. april 1993, indføres der en tillægsafgift, der betales af producenter af komælk for de mængder mælk eller mælkeækvivalent, der er leveret til en opkøber eller solgt direkte til konsum i den pågældende tolvmånedersperiode, og som overstiger en mængde, der skal fastlægges nærmere. Artikel 2 Med henblik på at kodificere og forenkle de nuværende regler vedtager Rådet inden den 31. december 1992 på grundlag af forslag fra Kommissionen de nødvendige bestemmelser, herunder bestemmelserne vedrørende overførsler af referen- cemængder i visse særlige situationer. Artikel 3 Denne forordning træder i kraft på tredjedagen efter offent- liggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 30. juni 1992. (1) EFT nr. C 337 af 31. 12. 1991, s. 35. (?) EFT nr. C 94 af 13. 4. 1992. (?) EFT nr. L 90 af 1. 4. 1984, s. 10. På Rådets vegne Arlindo MARQUES CUNHA Formand